Hopa mõis

Hopa mõis ehk Ape mõis (saksa keeles Hoppenhof, läti keeles Apes muiža, ka Oppes muiža) oli rüütlimõis Liivimaal Valga kreisis Apekalnsi kihelkonnas. Tänapäeval asub mõisasüda Lätis Smiltene piirkonnas Hopa linnas.

Ajalugu
Mõis rajati 14. sajandil. Aastal 1528 oli selle omanikuks Johann Hoppe, kelle järgi mõis ka oma nime sai. Aastast 1889 olid mõisa omanikeks Delwigid.

Mõisaansambel

Hopa mõisaansambel (tall, laut, härrastemaja, moonakamaja, elumaja) on kohaliku kaitse all olevad arhitektuurimälestised.

Peahoone
Häärber oli aastast 1924 Hopa Põllumajanduskooli omandis. Teise maailmasõja järel rajati sinna korterid, hiljem oli seal haigla. Aastast 1996 on selle omanikuks Alūksne pansionaadi Hopa osakond. 2018. aasta seisuga on hoone hävimisohus.

Kõrvalhooned ja park
Säilinud on veel teisedki mõisakompleksi kuulunud hooned. Meierei ja ait on eraomanduses, mõisa laut ja küün kuuluvad aga Hopa Põllumajanduskoolile. Säilinud on ka mõisa park, mis jääb Hopa valda.

Mõisa suurus
Bienenstammi andmetel oli mõisa suurus 1816. aastal 2 ja 1/8 adramaad, sellele allus 144 mees- ja 175 naishinge.

Viited

Välislingid 
Hopa mõis Läti Rahvusraamatukogu andmebaasis      

Smiltene piirkonna mõisad
Apekalnsi kihelkond